Dagur 1 | 3. október Ferðin hefst með hádegisflugi Lufthansa til Frankfurt og stuttu seinna framhaldsflugi til Napólí þar sem lent verður seint að kvöldi . Á flugvelli bíður rúta eftir hópnum og flytur hann til Hótels Eden Blue sem verður dvalarstaður hópsins alla ferðina . Nánari upplýsingar um hótelið er að finna neðar á þessari síðu . Fyrsta ferðadeginum eyðum við á hinni sólfögru og seiðandi eyju Capri . Gangan hefst í hinum fallega bæ Ravello . Á heimleiðinni fáum við m.a að smakka frábæran sítrónulíkjör , Limoncello , sem er einn einkennisdrykkja Suður-Ítalíu Erfiðleikastig : Miðlungs Fyrir göngufólk er dagleið dagsins sem draumi líkust , sem er ganga eftir Stíg guðanna ( Sentiero deli Dei ) . Þessi frægi stígur sækir nafn sitt í goðsögn sem segir að hinn gríski konungur Íþöku , Ódysseifur , hafi hér flúið undan Sírenunum ( söngmeyjum í fuglslíki sem seiða menn til bana með söng sínum ) sem höfðust við á smá-eyjunni LI Galli í hafinu sunnan við Sorrento-skagann . Formlega lýkur göngunni í bænum Nocelle en við göngum áfram til bæjarins Positano . Erfiðleikastig : Miðlungs / Erfið Nú tekur við frídagur frá skipulögðum göngum og um að gera að slaka á á hótelinu eða svipast um í nágrenninu . Eldfjallið Vesúvíus er mógull þessa hluta Suður-Ítalíu og gnæfir yfir Sorrento-skagann og Napólíborg . Skemmst er að minnast ægilegs sprengigoss árið 79 þegar eldskriður eyddu rómversku borgunum Pompeii og Herculaneum . Versúvíum er í dag þjóðgarður með undurfögrum og áskorandi gönguleiðum . Þar sem bærinn stendur efst uppi á hæð gefst kostur á að taka fallegar yfirlitsmyndir yfir Sorrento-skagann . Heimflugið er kvöldflug og koma til Keflavíkur er skömmu eftir miðnætti . Hótelið Hotel Eden Blue er mjög gott 4ra stjörnu hótel sem staðsett er í fallegum bæ , Vico Equense , sem stendur við strönd Sorrento-skagans , rúma 10 km austan við Sorrento-bæinn . Hér er góður veitingasalur og fínn matur , bar og útisundlaug með sólbaðsaðstöðu . Loftkæld herbergin eru snyrtileg og ljós yfirlitum og vel búin með síma , sjónvarpi og svölum . Á baðherbergjum er m.a. sturta og hárblásari . Annað : * Vegabréf þurfa að hafa gildistíma 6 mánuði fram yfir áætlaðan heimfarardag . * Mikilvægt er að nöfn á bókunum stemmi nákvæmlega við nöfn í vegabréfi . Það er á ábyrgð farþega ef svo er ekki . * Að kröfu ítalskra yfirvalda þurfa þátttakendur að senda Úrvali Útsýn ( groups@uu.is ) númer vegabréfa a.m.k. mánuði fyrir brottför . * Staðfestingargjald er 80.000 kr. og er óafturkræft . Vinsamlegast kannið forfallatryggingar sem fylgja kreditkortum og / eða heimilistryggingum . * Minnum á ferðaskilmála Úrvals-Útsýnar ( sjá www . uu.is ) . og skilmála gönguferða sem fylgja hér á siðunni . Skilmálar gönguferða Vinsamlega lesið neðangreinda skilmála gönguferða okkar . Það er ábyrgð þátttakenda að hafa líkamlegt atgervi til að ljúka ferðinni . Ferðirnar eru lokaðar börnum undir 16 ára aldri en 16 - 17 ára þátttakendur verða að vera í fylgd með foreldri eða forráðamanni . Þátttakendur skulu hafa meðferðis fatnað við hæfi og þau smátæki og tól sem vilji er til . Sérstaklega skal minnt á góðan skóbúnað . Engin endurgreiðsla ferðakostnaðar kemur til ef víkja þarf frá skipulagðri dagskrá og leiðum af öryggisástæðum ( t.d. vegna veðurlags eða þess að hópurinn hefur ekki getu til að fylgja skipulagðri áætlun ) . Við mælum sterklega með því að þátttakendur hafi góða ferðatyggingu . Verð og dagsetningar Viltu bóka ferð , fá tilboð í verð , eða fá frekari upplýsingar ?